Սա յուրօրինակ ծրագիր է, Հայաստանում նմանատիպ ընթացակարգով մրցույթ չենք ունեցել: Շնորհիվ Համաշխարհային բանկի խորհրդատուների` կարողացանք այնպիսի փաթեթ ու ընթացակարգ մշակել, որը երկրին թույլ կտա առաջին անգամ մասնավոր-պետություն համագործակցությամբ այսպիսի ծրագիր իրականացնել: Մարտի 21-ին սակագնի վերաբերյալ առաջարկները ստանալուց հետո, մեր կողմից կկատարվի դրանց գնահատումը: Մրցույթի կարևոր պայմանը նվազագույն սակագինն է, բայց որպեսզի ընկերությունները կարողանան հայտ ներկայացնել, պետք է ապահովագրեն այն: Որովհետև չենք ուզում գա մի մասնակից, որը կտա ամենացածր սակագինը, բայց հետո կհրաժարվի իր առաջարկից և ծրագիրը կմնա թղթի վրա: Եթե բոլոր մասնակիցները որոշեն մասնակցել, յուրաքանչյուրը մեկ միլիոն դոլար պետք է տա որպես երաշխիք: Եթե մեկին հաղթող ճանաչեցինք, մնացածի գումարները վերադարձնում ենք, այդ մեկը պարտավորվում է ևս 700 հազար դոլար ավելացնել, դա լինելու է ապահովագրություն, որ այդ կայանը երկու տարվա մեջ կկառուցվի: Եթե չկառուցի, այդ գումարը պահվելու է: